OpenLLM-France/wikimedia huggingface dataset:
# Leyla Zana

Leyla Zana (Silvan, Turquia 1961) és una política turca d'origen kurd, activista dels drets humans.
Va néixer el 3 de maig de 1961 a la ciutat de Silvan, districte de la Província de Diyarbakır. Als 14 anys es casà amb Mehdi Zana, alcalde de Diyarbakır, i presoner polític durant el cop d'estat militar de 1980.
L'any 1991 fou escollida membre del Parlament turc per la circumscripció de Diyarbakır, esdevenint la primera dona kurda escollida per a aquest càrrec. El 1994 fou condemnada a 15 anys de presó per realitzar un discurs separatista al parlament, on s'expressà primerament en kurd i posteriorment en turc. La immunitat que gaudia com a parlamentària la protegí inicialment, però aquesta li fou retirada.
El desembre del mateix any fou arrestada al costat de tres parlamentaris més: Hatip Dicle, Selim Sadak i Orhan Doğan. Els quatre foren acusats de traïció i complicitat amb el Partit dels Treballadors del Kurdistan (PKK). La traïció no va ser provada per la cort de justícia i Zana refusà la seva pertinença al PKK, però els testimonis obtinguts per la tortura no van prohibir la seva condemna a 15 anys de presó.
Reconeguda com a presonera de consciència per part d'Amnistia Internacional, l'any 1995 fou guardonada amb el Premi Sàkharov per la Llibertat de Consciència, concedit pel Parlament Europeu, que demanà a Turquia el seu alliberament. Així mateix l'any 2001 el Tribunal Europeu dels Drets Humans, amb seu a Estrasburg, demanà al govern turc la revisió del seu sumari, causa que no fou revisada fins al 2004. Aquell mateix any els quatre activistes kurds aconseguiren la seva llibertat.

## Enllaços externs

* (francès) (anglès) Pàgina de l'Institut Kurd sobre Zana
* (anglès) Pàgina d'Amnistia Internacional sobre Leyla Zana Arxivat 2007-07-14 a Wayback Machine.
# Gastrotheca psychrophila

Gastrotheca psychrophila és una espècie de granota de la família Amphignathodontidae. És endèmica de l'Equador. El seu hàbitat natural se centra en zones d'arbustos a gran altitud. Està amenaçada d'extinció per la pèrdua del seu hàbitat natural.
# Octavi Gil Pujol

Octavi Gil Pujol (Barcelona, 1996) és un traductor, editor i dissenyador català.
El 2018, es va graduar en Traducció i Interpretació a la Universitat Autònoma de Barcelona i el 2020 va debutar en l'àmbit professional de la traducció. Entre d'altres, ha traduït obres de Minna Salami, Noam Chomsky, Robert Eaglestone i Sally Rooney al català. En destaca Els americans indocumentats, escrit per Karla Cornejo Villavicencio i traduït i editat per Gil, que va ser finalista del National Book Award del 2020.
A banda, d'ençà del 2014 fa d'editor, dissenyador i maquetista a l’editorial Saldonar, i treballa amb certa freqüència amb altres editorials en les diverses fases del procés de producció d’un llibre.

## Traduccions

* L'altra banda de la muntanya. Com veuries el món si no te l'expliqués un home blanc europeu de Minna Salami (Sembra Llibres, 2020)
* La literatura. Per què és important de Robert Eaglestone (Saldonar, 2020)
* Senyals de llum. La jove generació que construeix la nova Xina d'Alec Ash (Saldonar, 2020)
* Ultradreta. Decàleg per entendre d'on ve i on va l'onada que amenaça la democràcia de Cas Mudde (Saldonar, 2020)
* Un dia tot això serà teu d'Adrian Tchaikovsky (Editorial Chronos, 2021)
* Els mitjans. Per què són importants de Nick Couldry (Saldonar, 2021)
* On ets, món bonic de Sally Rooney (Edicions del Periscopi, 2021)
* Els americans indocumentats. El preu físic i mental del somni americà per a onze milions de persones de Karla Cornejo Villavicencio (Saldonar, 2021)
* La dona sense vel. La idea sempre era la mateixa: ensenyar-nos a obeir sense pensar de Yasmine Mohammed (Saldonar, 2021)
* Fundació d'Isaac Asimov (Raig Verd, 2022)
* La màquina del temps de H. G. Wells (Sembra Llibres, 2022)
* Mascota d'Akwaeke Emezi (Raig Verd, 2022)
* Almenys ho vas intentar. La recerca de la utopia a AUROVILLE, una història d’amor i de mort d'Akash Kapur (Saldonar, 2023)

## Referències

* ↑ «Octavi Gil Pujol». Llegir en Català. [Consulta: 22 novembre 2022].
* ↑ «Avançament editorial: ‘Els americans indocumentats’, de Karla Cornejo Villavicencio». VilaWeb, 14-11-2021. [Consulta: 22 novembre 2022].
* ↑ «Octavi Gil Pujol». Raig Verd. [Consulta: 22 novembre 2022].

## Enllaços externs

* Entrevista a Octavi Gil Pujol a la Revista Llavors de Sembra Llibres
# Setge de Nicea

Setge de Nicea té aquests significats:
* Setge de Nicea (1097) durant la Primera Croada
* Setge de Nicea (1113) durant les guerres entre romans d'Orient i seljúcides
* Setge de Nicea (1331) durant les guerres entre romans d'Orient i turcs otomans
# Quint Fabi Vibulà (cònsol 485 aC)

Quint Fabi Vibulà (en llatí: Quintus Fabius K. F. Vibulanus) va ser un magistrat romà del segle V aC.
Va ser elegit cònsol l'any 485 aC amb Servi Corneli Cos Maluginense. Va fer la guerra contra els volscs i eques, però en lloc de dividir el botí entre els soldats, el va vendre i va dipositar els diners al tresor públic. En aquest any va ser condemnat a mort Espuri Cassi Viscel·lí.
L'any 482 aC va ser cònsol per segona vegada amb Gai Juli Jul i van lluitar contra Veïs, i com que els veiets no van presentar batalla en camp obert, van devastar el seu territori.
El 480 aC va lluitar a les ordres del seu germà Marc Fabi Vibulà contra els etruscs i va morir en combat.

## Referències

* ↑ Titus Livi. Ab Urbe Condita II. 41-43, 46; Dionís d'Halicarnàs, Ῥωμαϊκὴ Ἀρχαιολογία VIII. 77, 82, 90, IX.
# Louis John Schuetze

Louis John Schuetze (San Antonio, Texas, 1876 - [...?]), fou un director d'orquestra i compositor estatunidenc.
Estudià la música amb professors particulars i per espai de vint-i-quatre anys fou professor de violí, banjo, mandolina i guitarra en la seva ciutat natal.
Va dirigir diverses orquestres i és autor de les obres Lost Love Fantasie i Maria Waltz.

## Bibliografia

* Enciclopèdia Espasa, vol. 54, pàg. 1177. (ISBN-84-239-4554-5)
# Leyla Lydia Tuğutlu

Leyla Lydia Tuğutlu, més coneguda com a Leyla Tuğutlu (Berlín, 29 d'octubre de 1989) és una model, i actriu turca de sèries de televisió i de cinema turc. Filla d'un turc i d'una alemanya, Tuğutlu és turcoalemanya. Va ser Miss Turquia l'any 2008 i va representar Turquia al Miss World 2008.

## Referències

* ↑ «Leyla Lydia Tuğutlu kimdir?». Milliyet, 2015.
* ↑ «İşte Türkiye'nin en güzel kızı». Haber Turk, 2008.

## Enllaços externs

* Leyla Tuğutlu a IMDb
# Gerard Bargalló Boivin

Gerard Bargalló Boivin (Reus, 2 de desembre 1977) és un polític català, elegit diputat al Parlament de Catalunya en la XI Legislatura.
Ha cursat estudis d'Administració i Direcció d'Empreses i treballa d'agent comercial. En 2015 fou escollit secretari General del Cercle de Podem a Reus i fou cap de llista de la coalició Catalunya Sí que es Pot a les eleccions al Parlament de Catalunya de 2015.
L'octubre de 2015 es va veure embolicat en una polèmica en fer-se públic que en els anys 2003 i 2004 havia cobrat de manera irregular la prestació d'atur, quan la Tresoreria de la Seguretat Social va descobrir el fet i el comminà a tornar els diners, li va obrir diligències d'embargament. Dies després va publicar en el seu compte de twitter un document de l'Agència Tributària i un altre de la Seguretat Social que acrediten estar al corrent de pagaments i no tenir deutes. A finals d'octubre va decidir no prendre possessió de l'acta parlamentària i el seu escó va ser ocupat per l'antiga diputada Hortènsia Grau Juan.

## Referències

* ↑ Les 18 cares tarragonines del nou Parlament al diari digital de Tarragona
* ↑ Gerard Bargalló: 'L'economia de BCN World està basada en les màfies' a reusdigital.cat
* ↑ Un candidato de Catalunya Sí que es Pot cobró el paro fraudulentamente, El País, 7 d'octubre de 2015
* ↑ Gerard Bargalló deixa l'acta de diputat i Hortènsia Grau torna al Parlament, naciodigital.cat, 30 d'octubre de 2015
# Can Cabot

* No s'ha de confondre amb Cal Cabot.
«Can Cabot» té aquests significats:
* Can Cabot (Cerdanyola del Vallès), casa al carrer Sant Ramon al municipi de Cerdanyola del Vallès (Vallès Occidental)
* Can Cabot (urbanització), entitat de població al municipi d'Argentona, a la comarca del Maresme
* Can Cabot (Vilassar de Mar), edifici al municipi de Vilassar de Mar (Maresme)
* Edificis a Sant Andreu de Llavaneres (Maresme) (vegeu la llista de monuments de Sant Andreu de Llavaneres):
** Can Cabot d'Amunt, casa
** Can Cabot d'Avall, masia
** Can Cabot de la Creu, masia
** Masoveria de Can Cabot
** Can Cabotí, masia
** Can Cabotet
** Can Cabot i Vila
** Masoveria de can Cabot i Vila
* Can Cabot de la Vall, masia al municipi de Santa Eulàlia de Ronçana (Vallès Oriental)
# Octavi Aballí i Aballí

Octavi Aballí i Aballí (Matanzas, 1883 - Barcelona, 20 de març de 1948) fou un futbolista i dirigent esportiu català, nascut a Cuba.
Fou, juntament amb Àngel Rodríguez Ruiz i Lluís Roca, un dels fundadors de la Societat Espanyola de Foot-ball l'any 1900. Fou tresorer de l'entitat el 1900-01.
Va jugar de migcampista a l'Espanyol, entre 1900 i 1905, la primera temporada al primer equip i posteriorment als equips reserves.
Posteriorment va ser metge.

## Referències

* 1 2 3 4 5 «Fitxa d'Aballí». Periquito.cat. [Consulta: 9 abril 2019].
# Singhiella dioscoreae

Singhiella dioscoreae és una espècie d'hemípter del gènere Singhiella, de la família dels Aleiròdids.
Va ser descrita científicament per primera vegada per Takahashi el 1934.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Quint Fabi Vibulà (cònsol 423 aC)

Quint Fabi Vibulà (en llatí Quintus Fabius Q. F. M. N. Vibulanus) va ser un magistrat romà. Era el tercer fill de Quint Fabi Vibulà II. Formava part de la gens Fàbia i era de la família dels Vibulà.
Va ser elegit cònsol l'any 423 aC amb Gai Semproni Atratí. El 416 aC va ser tribú amb potestat consular (Titus Livi omet aquest càrrec) i ho va tornar a ser l'any 414 aC. Al començament de l'any 413 aC va ser nomenat interrex per uns dies.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1256.
# Lesinhan la Ceba

Lesinhan de la Ceba (en francès Lézignan-la-Cèbe) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ http://archive.org/stream/revuedeslangues06romagoog#page/n312/mode/2up
# Gerard Bordas Bahamontes

Gerard Bordas Bahamontes (Manresa, Bages, 11 de setembre de 1981) és un exfutbolista català que jugava com a migcampista. El seu darrer club va ser el CE Manresa, on es va retirar el 2016.

## Trajectòria

Veloç extrem esquerre que és molt perillós en l'un contra un a causa de la seva habilitat en el regat. La seva polivalència fa que pugui jugar en ambdues bandes i més, si l'equip ho necessita, com a segona punta en l'atac.

## Clubs

| Club | País | Any |
| CE Manresa | Catalunya | 1999-2001 |
| Terrassa FC | Catalunya | 2001-2002 |
| CF Gavà | Catalunya | 2002-2003 |
| Gimnàstic de Tarragona | Catalunya | 2003-2004 |
| Lorca Deportiva CF | Espanya | 2004-2005 |
| Terrassa FC | Catalunya | 2005-2006 |
| CF Gavà | Catalunya | 2006-2008 |
| Vila-real B | Espanya | 2008-2012 |
| Vila-real CF | Espanya | 2011-2013 |
| Girona FC | Catalunya | 2013-2015 |
| CE Manresa | Catalunya | 2015-2016 |

## Referències

* ↑ «Gerard Bordas, ex-Primera que torna al Manresa». Regió7, 01-10-2015. [Consulta: 21 novembre 2015].

## Enllaços externs

* Perfil oficial al Girona FC Arxivat 2013-05-24 a Wayback Machine.
* Perfil a Futbolme.com (castellà)
* Perfil a BDFutbol.com (anglès)
* Perfil a Transfermarkt (anglès)
# Cadwaladerita

La cadwaladerita és un mineral de la classe dels halurs. Rep el seu nom de Charles Meigs Biddle Cadwalader (1885-1959), president de l'Acadèmia de Ciències Naturals de Filadèlfia, Estats Units.

## Característiques

La cadwaladerita és un halur de fórmula química Al₅(H₂O)₃(OH)₁₂·n(Cl,H₂O). Es tracta d'una espècia qüestionada per l'Associació Mineralògica Internacional. És un mineral amorf, que es troba en forma de grans amorfs i petites masses. És un mineral dèbilment higroscòpic.
Segons la classificació de Nickel-Strunz, la cadwaladerita pertany a «03.BD - Halurs simples, amb H₂O i OH addicional» juntament amb els següents minerals: lesukita, korshunovskita, nepskoeïta i koenenita.
L'any 2019 es demostra que la cadwaladerita i la lesukita són les mateixes espècies minerals. Com que la cadwaladerita té precedència històrica es reconeix com a espècie mineral vàlida, mentre que la lesukita resta desacreditada. La cadwaladerita redefineix la seva fórmula i abandona l'anterior: AlCl(OH)₂·4H₂O.

## Formació i jaciments

Es troba en dipòsits de sulfats, incrustada en halita. A banda de l'halita, també es sol trobar associada al guix. Va ser descoberta l'any 1941 a Cerros Pintados, a la Pampa del Tamarugal (Regió de Tarapacá, Xile). També se n'ha trobat a Kavir-e-Sagand (Yazd, Iran).

## Referències

* ↑ «Cadwaladerite» (en anglès). Mindat. [Consulta: 12 març 2016].
* ↑ Ritsuro MIYAWAKI, Frédéric HATERT, Marco PASERO, Stuart J. MILLS «IMA Commission on New Minerals, Nomenclature and Classification (CNMNC) NEWSLETTER 49». Eur. J. Mineral., 31, 01-06-2019, pàg. 653–658 [Consulta: 19 agost 2019].
* ↑ «Cadwaladerite» (en anglès). Handbook of Mineralogy. [Consulta: 12 març 2016].
# Les entranyes de la bèstia (pel·lícula de 2020)

Les entranyes de la bèstia (originalment en anglès, Belly of the Beast) és una pel·lícula documental del 2020 d'Erika Cohn sobre les pràctiques d'esterilització il·legals a la Presó per a Dones del Centre de Califòrnia i altres centres penitenciaris de dones. Realitzada durant un període de set anys, la pel·lícula de 82 minuts documenta la lluita d'una reclusa (Kelli Dillon) i el seu advocat contra el Departament de Correccions. El 31 de maig de 2022 es va estrenar el doblatge en català al programa Sense ficció de TV3.
Les seves investigacions dins de la presó, amb l'ajuda d'aliats externs, posen al descobert pràctiques criminals a tot l'estat que van des de l'atenció sanitària deficient, abús i agressions sexuals, esterilitzacions coercitives i el racisme cap a les dones negres.
La pel·lícula va comptar amb el suport de l'Institut de Cinema de Tribeca a través del Fons Documental Gucci de Tribeca (2015), la Xarxa TFI (2017) i el programa TFI Pond5 (primavera de 2019). El 20% dels ingressos de la pel·lícula es van destinar a donar suport al Projecte Dones i Justícia.

## Recepció

Va ser la pel·lícula de la nit d'obertura del Festival de Cinema de Human Rights Watch de 2020 i va ser nomenada com a Selecció de la Crítica del New York Times. El Washington Post va enumerar la pel·lícula com "una pel·lícula per veure" l'octubre de 2020. Va ser a la llista de pel·lícules destacades per a adults del 2022 de l'American Library Association.

## Referències

* ↑ «Belly Of The Beast (2020) Movie Review from Eye for Film». www.eyeforfilm.co.uk. [Consulta: 21 octubre 2020].
* ↑ «Belly of the Beast [Online]» (en anglès americà). Northwest Film Forum. [Consulta: 21 octubre 2020].
* ↑ «"Les entranyes de la bèstia", la impunitat del sistema que esterilitza dones a la presó». TV3, 01-06-2022. [Consulta: 4 juny 2022].
* ↑ «Facets : Cinematheque Schedule: Belly of the Beast». www.facets.org. Arxivat de l'original el 2020-10-26. [Consulta: 21 octubre 2020].
* ↑ «Tribeca Film Institute». www.tfiny.org. [Consulta: 21 octubre 2020].
* ↑ «Belly of the Beast — maysles documentary center» (en anglès americà). mayslesdocumentary center. [Consulta: 21 octubre 2020].
* ↑ «Human Rights Watch Film Fest 2020 Women Directors: Meet Erika Cohn – "Belly of the Beast"» (en anglès americà). womenandhollywood.com. [Consulta: 21 octubre 2020].
* ↑ (en anglès) , 15-10-2020 [Consulta: 21 octubre 2020].
* ↑ «New Streaming Movie Roundup». The Washington Post. Arxivat de l'original el 2020-10-15.
* ↑ DALDERSON. «ALA Film and Media Round Table announces 2022 Notable Films for Adults» (en anglès). News and Press Center, 01-02-2022. [Consulta: 21 març 2022].

## Enllaços externs

* Les entranyes de la bèstia - Lloc web oficial (anglès)
# Giuseppe Brambilla

Giuseppe Brambilla (Melzo, Llombardia, 25 d'octubre de 1888 - Milà, 29 de maig de 1918) va ser un ciclista italià que va córrer en els anys previs a la Primera Guerra Mundial. Durant la seva carrera aconseguí 4 victòries.

## Palmarès

* 1909
** 1r a la Copa del Re
* 1910
** Vencedor de 3 etapes a la Mar-llac-muntanya

### Resultats al Tour de França

* 1909. Abandona

### Resultats al Giro d'Itàlia

* 1909. Abandona
* 1910. Abandona
* 1911. Abandona
* 1913. Abandona

## Referències

* ↑ Palmarès i biografia de Giuseppe Brambilla (italià)
# Campionats del món de ciclocròs de 1966

Els Campionats del món de ciclocròs de 1966 foren la dissetena edició dels mundials de la modalitat de ciclocròs i es disputaren el 27 de febrer de 1966 a Beasain, País Basc. La competició consistí en una única cursa masculina.

## Resultats

| Prova | Or | Or | Plata | Plata | Bronze | Bronze |
| Cursa elit masculina | Eric De Vlaeminck Bèlgica | 1h 02' 57" | Hermann Gretener Suïssa | + 12" | Rolf Wolfshohl RFA | + 17" |

## Classificació de la prova masculina elit

| Pos. | Ciclista | País | Temps |
| | Eric De Vlaeminck | Bèlgica | 1h 02' 57" |
| | Hermann Gretener | Suïssa | + 12" |
| | Rolf Wolfshohl | RFA | + 17" |
| 4 | Huub Harings | Països Baixos | + 1' 16" |
| 5 | Luciano Luciani | Itàlia | + 1' 32" |
| 6 | Amerigo Severini | Itàlia | + 1' 36" |
| 7 | Freddy Nijs | Bèlgica | + 1' 36" |
| 8 | Karl Stähle | RFA | + 1' 54" |
| 9 | Antón Barrutia | Espanya | + 1' 58" |
| 10 | Michel Pelchat | França | + 1' 58" |

## Medaller

| Posició | País | Or | Plata | Bronze | Total |
| 1 | Bèlgica | 1 | 0 | 0 | 1 |
| 2 | Suïssa | 0 | 1 | 0 | 1 |
| 3 | RFA | 0 | 0 | 1 | 1 |

## Referències

* Web de l'UCI
* Resultats a les-sports.info
# Olivier Kapo

Narcisse-Olivier Kapo-Obou (27 de setembre de 1980) és un futbolista professional francès, nascut a Abidjan, Costa d'Ivori. Ocupa la posició de migcampista.

## Trajectòria

Comença a destacar a l'AJ Auxerre francès, d'on passa a la Juventus FC a l'estiu del 2004. No té reeixida al club italià i és cedit a l'AS Monaco FC per a la campanya 05/06. L'any següent seria cedit de nou, ara al Llevant UE de la primera divisió espanyola, on és titular i maxim golejador dels valencians.
Al juny del 2007 signa pel Birmingham City FC. A l'any següent recala al Wigan Athletic FC. El gener del 2010 hi retorna al seu país, cedit per sis mesos a l'US Boulogne.
Posteriorment fou jugador del Celtic FC, Al Ahli SC, Auxerre i Levadiakos FC.

## Selecció

Kapo ha estat internacional per França en 9 ocasions, tot marcant tres gols. Hi va participar en la Copa Confederacions 2003.

## Referències

* ↑ «Birmingham sign midfielder Kapo». BBC Sport, 29-06-2007 [Consulta: 29 juny 2007].
* ↑ «Bruce snaps up Kapo a second time». BBC Sport, 16-07-2008 [Consulta: 16 juliol 2008].
* ↑ «Kapo granted loan wish». Sky Sports, 08-01-2010 [Consulta: 8 gener 2010].
* ↑ «Celtic sign Olivier Kapo for rest of the season». BBC Sport, 04-11-2010 [Consulta: 4 novembre 2010].
* ↑ «Celtic 2–0 St Johnstone». BBC Sport, 26-12-2010 [Consulta: 9 gener 2014].
* ↑ «Olivier Kapo Relaunches Career in Qatar». Inside Futbol, 03-02-2011 [Consulta: 26 maig 2012].
* ↑ «Kapo in shock return to Auxerre». Eurosport, 23-01-2012 [Consulta: 23 gener 2012].
* ↑ «O. Kapo un an et demi à Auxerre» (en francès). L'Équipe, 23-01-2012 [Consulta: 25 maig 2012].
* ↑ «Transfert. Grèce: Olivier Kapo signe pour deux ans à Levadiakos» (en francès). Ouest-France, 28-08-2013 [Consulta: 9 gener 2014].
# Setmana Internacional de Coppi i Bartali 2018

La Setmana Internacional de Coppi i Bartali 2018 va ser la 33a edició de la cursa ciclista Setmana Internacional de Coppi i Bartali. Es disputà entre el 22 i el 25 de març de 2018, amb un recorregut de 424,6 km repartits entre quatre etapes, la primera d'elles dividida en dos sectors. La cursa formava part de l'UCI Europa Tour 2018, amb una categoria 2.1.
El vencedor final fou l'italià Diego Rosa (Team Sky), que superà per tan sols vint segons al neerlandès Bauke Mollema (Trek-Segafredo) i en més d'un minut a l'equatorià Richard Carapaz (Movistar Team).

## Equips

25 equips van prendre la sortida en aquesta edició:

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a A etapa | 22 de març | Gatì – Gatì | etapa plana | 97,8 | Pascal Eenkhoorn | Pascal Eenkhoorn |
| 1a B etapa | 22 de març | Gatteo a Mare – Gatì | contrarellotge per equips | 13,3 | Sky | Pascal Eenkhoorn |
| 2a etapa | 23 de març | Riccione – Sogliano al Rubicone | etapa de mitja muntanya | 130 | Bauke Mollema | Diego Rosa |
| 3a etapa | 24 de març | Crevalcore – Crevalcore | etapa plana | 171,4 | Christopher Lawless | Diego Rosa |
| 4a etapa | 25 de març | Fiorano Modenese – Fiorano Modenese | contrarellotge individual | 12,5 | Jan Tratnik | Diego Rosa |

### 4a etapa
## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips |
| 1a (A) | Pascal Eenkhoorn | Pascal Eenkhoorn | Lawson Craddock | Pascal Eenkhoorn | Pascal Eenkhoorn | LottoNL-Jumbo |
| 1a (B) | Team Sky | Pascal Eenkhoorn | Lawson Craddock | Pascal Eenkhoorn | Pascal Eenkhoorn | LottoNL-Jumbo |
| 2a | Bauke Mollema | Diego Rosa | Lawson Craddock | Bauke Mollema | Iván Ramiro Sosa | LottoNL-Jumbo |
| 3a | Christopher Lawless | Diego Rosa | Lawson Craddock | Christopher Lawless | Lucas Hamilton | Movistar |
| 4a | Jan Tratnik | Diego Rosa | Lawson Craddock | Christopher Lawless | Pàvel Sivakov | Movistar |
| Final | Final | Diego Rosa | Lawson Craddock | Christopher Lawless | Pàvel Sivakov | Movistar |

## Referències

* 1 2 «Tratnik se hace con la crono final, Diego Rosa gana la prueba». El Mundo Deportivo, 25-03-2018 [Consulta: 31 març 2018].
* ↑ «El Sky se impone en la crono por equipos y Eeckhoorn sigue líder». El Mundo Deportivo, 22-03-2018 [Consulta: 31 març 2018].
* ↑ «Bauke Mollema triunfa en la segunda etapa y Diego Rosa es el nuevo líder». El Mundo Deportivo, 23-03-2018 [Consulta: 31 març 2018].
* ↑ «El británico Lawless se hace con tercera etapa, el italiano Rosa sigue líder». El Mundo Deportivo, 24-03-2018 [Consulta: 31 març 2018].

## Enllaços externs

* web oficial (italià)
# Quint Opimi (tribú)

Quint Opimi (en llatí Quintus Opimius L. F. Q. N.) va ser un magistrat romà del segle i aC. Formava part de la gens Opímia, una gens romana d'origen plebeu.
Va ser elegit tribú de la plebs l'any 75 aC i al final del seu període, l'any 74 aC, va ser portat a judici davant Verres, que llavors era pretor, acusat d'haver actuat en contra de la Lex Cornelia tribunicia quan havia estat tribú l'any anterior, però en realitat per haver-se oposat als desitjos d'alguns nobles. Verres el va condemnar i li va confiscar les seves propietats. Segons el Pseudo-Asconi, Opimi havia donat suport a la llei del cònsol Gai Aureli Cotta per la qual els tribuns de la plebs podrien optar a altres magistratures de l'estat després del seu període, opció de la que havien estat privats per la llei Cornèlia, establerta per Sul·la.

## Referències

* ↑ [https://quod.lib.umich.edu/m/moa/acl3129.0003.001/42?rgn=full+text;view=image;q1=OpimiusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+L'ttle,+Brown+&+Comp.,+1867,+p. 34. ]
# Línia 2 (Rodalies València)

La línia 2 és una de les sis línies de rodalia al País Valencià.

## Parades

Mapa Rodalies València línia C-2 :

## Enllaços externs

* Renfe rodalies